اسرائیل ناروے تعلقات

**اسرائیل ناروے تعلقات** سے مراد وہ دو طرفہ تعلقات ہیں جو اسرائیل اور ناروے کے بیچ جاری ہیں۔ ناروے ان ممالک میں شامل ہے جنھوں نے اسرائیل کو اس کے قیام کے وقت سے تسلیم کیا۔ یہ 4 فروری 1949ء کی بات ہے۔ دونوں ممالک نے اسی سال ایک دوسرے کے ساتھ سفارتی تعلقات قائم کیے تھے۔ اسرائیل کا سفارت خانہ اوسلو میں قائم ہے جو ناروے اور آئس لینڈ کے لیے کام کرتا ہے۔

ناروے کا سفارت خانہ تل ابیب میں ہے اور دو قونصل خانے ایلات اور حیفا میں ہیں۔ 553 اسرائیلی شہری ناروے میں رہتے ہیں اور 260 نارویئی شہری اسرائیل میں قیام پزیر ہیں۔ 

## سیاسی تعلقات
[تصغیر|[اوسلو میں موجود اسرائیلی سفارت خانہ]]
تصغیر|اوسلو میں امن کے لیے اسرائیل کے ساتھ (ایم آئی ایف ایف)
[تصغیر|ناروے کی وزیر خارجہ [اینے میری ایریکسین سوریئیڈ اسرائیلی صدر ریووین ریولین کے ساتھ 2018ء میں۔]]
1981ء میں مزدور اتحاد کے کچھ ارکان نے *ناروے کی مزدور تحریک میں اسرائیل کے احباب* (نارویئی زبان: Venner av Israel i Norsk Arbeiderbevegelse) نامی تنظییم قائم کی۔ اس کا مقصد اسرائیلی اور نارویئی مزدور تحریکوں کے تعلقات کو غیر رسمی اور شخصی طور پر تقویت پہنچانا تھا۔ اس کے لیے اسرائیل کو وفود بھیجے گئے اور اسرائیلی ملاقاتیوں کا خیر مقدم کیا گیا۔

اسرائیل نے اوسلو کے لیے ایک اسرائیلی دروز شاعر اور یونیورسٹی لیکچرر نعیم ارادی کو اپنا سفیر منتخب کیا تھا۔ ان کے نائب جارج ڈیک تھے جو حیفا کے ایک عرب مسیحی تھے۔ جارج ڈیک سفارت خانے کے سب سے اہم فرائض کو عبوری طور پر انجام دے رہے تھے جب تک کہ نئے سفیر رفائل شولٹز سفیر کے عہدے پر 2014ء کے گرما میں فائز نہیں ہوئے تھے۔

ناروے کی تیسری سیاسی جماعت کے قائد سیو جینسین اسرائیل کی کٹر حامی ہیں اور انھوں نے یہ دعوٰی کیا کہ "انھیں اسرائیل کے حق مدافعتِ خود کا دفاع کرنے سے وہ نہیں چوکیں گی۔" وہ 2008ء کی گرما میں اسرائیل کے شہر سدیروت کا دورہ کر چکی ہیں اور حماس کی جانب سے داغی گئی راکٹ کا بہ ذات خود مشاہدہ کر چکی ہیں۔ ان کے مطابق ان کو خود کو اور دوسروں کو "فضائی حملے سے پناہ گاہ کے لیے دوڑ لگانا پڑا" تھا۔ انھوں نے ناروے کی حکومت کی جانب سے حماس کو تسلیم کیے جانے کی سخت مخالفت کی اور کہا کہ "آپ دہشت گردوں سے مفاہمت نہیں کر سکتے۔ آپ ایسا نہیں کرنا چاہیے۔"  2009ء میں وہ اوسلو میں ایک احتجاجی مظاہرے میں شامل ہوئی تھی جسے "اسرائیل کو جینے دو" کے نام سے جانا جاتا ہے۔ 

ناروے کی پولیس سیکیوریٹی سرویس کو ڈر تھا کہ جینسین کسی حملے کا شکار ہو سکتی ہے اگر چیکہ وہ خود بے پروا تھی۔  حالاں کہ ماہرین سیاسیات نے یہ خدشہ ظاہر کیا تھا کہ پروگریس پارٹی اسرائیل کی زبردست حمایت کی وجہ سے وہ زیادہ ووٹروں کو پانے سے کی بجائے کھو دے گی،  انتخابات سے پتہ چلا کہ ان کی پارٹی کی حمایت میں اضافہ ہوا تھا۔

## فوجی تعلقات
ذرائع ابلاغ کے مطابق اسرائیلی دفاعی افواج میں کئی نارویئی فوجی شامل ہیں۔ 2007ء میں 24 نارویئی یہودی اسرائیلی فوج میں بھرتی کے بعد کام کرتے ہوئے پائے گئے تھے۔

ستمبر 2010ء میں جرمنی کے اسرائیلی بحریہ کے لیے دو نئے ڈولفن کلاس سب مرین کے تجربے کے بعد ناروے نے ان پر اپنے علاقائی پانی میں تجربہ کرنے پر پابندی لگادی تھی۔ اس کی وجہ یہ خدشہ تھا کہ مستقبل میں ان کا غزہ پٹی کی ناکا بندی کے نفاذ میں استعمال ہو سکتا ہے۔

## فلسطین کے موضوع پر تنازع

2024ء میں ایک انقلابی تبدیلی کا مظاہرہ کرتے ہوئے ناروے نے فلسطین کی مملکت کو تسلیم کر لیا۔ اس کے علاوہ وہ غزہ میں ہونے والی کا بھی شدید مخالف بن گیا اور شدید تنقید کی کہ اسرائیلی کار روائیوں کی وجہ بے شمار افراد ہلاک ہوئے ہیں اور ایک بھی اسپتال کارگر حالت میں نہیں بچا۔ اس کے علاوہ وہ بین الاقوامی عدالت میں اسرائیلی وزیر اعظم بنیامین نیتنیاہو اور کئی اسرائیلی افراد کے مقدمے کی حمایت کی۔ ساتھ ہی فلسطینی عوام کے لیے امداد اور اسرائیلی فوج کو ہتھیار کی فراہمی پر روک لگا دی۔ 

ان اقدامات کے پس پردہ محرکات کا جائزہ الجزیرہ خبروں کے چینل نے اس طرح کیا:

* پرامن حل کی حمایت: وزیرِ اعظم جوناس گار اسٹورے نے اس فیصلے کو اعتدال پسند آوازوں اور جاری تنازع کے پرامن حل کی حمایت کے طور پر پیش کیا۔

* عوامی سطح پر دیرینہ حمایت: نارویجن عوام طویل عرصے سے فلسطینی کاز کی طرف مائل ہوتے جا رہے ہیں، خاص طور پر غزہ میں حالیہ پرتشدد واقعات کے بعد یہ جھکاؤ مزید بڑھا ہے۔

* علامتی مگر اہم اقدام: ماہرین اس اقدام کو علامتی تو قرار دیتے ہیں، مگر اسے فلسطینی خود مختاری کے لیے بین الاقوامی کوششوں کے ساتھ ناروے کی اہم وابستگی کے طور پر بھی دیکھتے ہیں۔

* انسانی حقوق پر توجہ: ناروے نے مسلسل UNRWA (اقوام متحدہ کا ادارہ برائے فلسطینی مہاجرین) کی حمایت کی ہے، بین الاقوامی عدالتِ انصاف میں اسرائیلی قبضے کی مذمت کی ہے اور مقبوضہ علاقوں میں اسرائیلی بستیوں کی توسیع کی مخالفت کی ہے، جسے وہ بین الاقوامی قانون کے تحت غیر قانونی سمجھتا ہے۔

;وسیع تر تناظر:
تاریخی کردار: ناروے نے 1990 کی دہائی میں اوسلو معاہدوں کی میزبانی کی تھی، جو دو ریاستی حل کی بنیاد بنے۔

* واضح مؤقف: ناروے اسرائیل کو اسلحہ برآمد نہیں کرتا، اس نے شدت پسند آبادکاروں پر پابندیاں عائد کی ہیں اور اس کا مؤقف ہے کہ منطقی سرحدوں کے ساتھ دو ریاستی حل ہی واحد قابلِ عمل راستہ ہے۔

* پرامن حل کی حمایت: وزیرِ اعظم جوناس گار اسٹورے نے اس فیصلے کو اعتدال پسند آوازوں اور جاری تنازع کے پرامن حل کی حمایت کے طور پر پیش کیا۔

* عوامی سطح پر دیرینہ حمایت: نارویجن عوام طویل عرصے سے فلسطینی کاز کی طرف مائل ہوتے جا رہے ہیں، خاص طور پر غزہ میں حالیہ پرتشدد واقعات کے بعد یہ جھکاؤ مزید بڑھا ہے۔

* علامتی مگر اہم اقدام: ماہرین اس اقدام کو علامتی تو قرار دیتے ہیں، مگر اسے فلسطینی خود مختاری کے لیے بین الاقوامی کوششوں کے ساتھ ناروے کی اہم وابستگی کے طور پر بھی دیکھتے ہیں۔

ا* نسانی حقوق پر توجہ: ناروے نے مسلسل UNRWA (اقوام متحدہ کا ادارہ برائے فلسطینی مہاجرین) کی حمایت کی ہے، بین الاقوامی عدالتِ انصاف میں اسرائیلی قبضے کی مذمت کی ہے اور مقبوضہ علاقوں میں اسرائیلی بستیوں کی توسیع کی مخالفت کی ہے، جسے وہ بین الاقوامی قانون کے تحت غیر قانونی سمجھتا ہے۔

* وسیع تر تناظر:
تاریخی کردار: ناروے نے 1990 کی دہائی میں اوسلو معاہدوں کی میزبانی کی تھی، جو دو ریاستی حل کی بنیاد بنے۔

* واضح مؤقف: ناروے اسرائیل کو اسلحہ برآمد نہیں کرتا، اس نے شدت پسند آبادکاروں پر پابندیاں عائد کی ہیں اور اس کا مؤقف ہے کہ منطقی سرحدوں کے ساتھ دو ریاستی حل ہی واحد قابلِ عمل راستہ ہے۔

## انتقامی کار روائی

اسرائیل نے مقبوضہ فلسطینی علاقوں میں خدمات انجام دینے والے ناروے کے آٹھ سفارت کاروں کی سفارتی حیثیت منسوخ کر دی۔ اسرائیلی وزیر خارجہ اسرائیل کاٹز کے مطابق : "اسرائیل مخالف رویے کی ایک قیمت ہے" اور اس اقدام کی وجہ ناروے کی جانب سے فلسطینی ریاست کو تسلیم کرنا اور بین الاقوامی فوجداری عدالت (ICC) میں اسرائیلی رہنماؤں (بشمول نیتن یاہو کے خلاف مبینہ جنگی جرائم اور انسانیت کے خلاف جرائم کے مقدمے کی حمایت کرنا قرار دیا۔ ناروے نے اس اقدام کی سخت مخالفت کی۔  دوسری جانب ناروے نے فلسطین کی تباہی کی مذمت کی ہے اور باز آباد کاری میں تعاون کا بھی اعلان۔ اس طرح سے ناروے کی موجودہ حکومت اسرائیل کی حد سے زیادہ جارحیت، خوں ریز اور نسل کشانہ بمباری کی سے فلسطین کی طرگ نسبتًا نرم گوشہ اور اسرائیل پر سخت ہو گئی ہے۔ اس نے اسرائیل کو ہتھیار بیچنے پر بھی روک لگائی ہے۔

## مجموعی جائزہ
اسرائیل اور ناروے کے تعلقات کی بنیاد 1949ء میں رکھی گئی جب ناروے نے اسرائیل کو تسلیم کیا اور دونوں ممالک نے سفارتی تعلقات قائم کیے، جن کے تحت اسرائیل کا سفارت خانہ اوسلو اور ناروے کا سفارت خانہ تل ابیب میں موجود ہے۔ ان تعلقات میں وقتاً فوقتاً سیاسی، فوجی اور انسانی حقوق سے متعلق اتار چڑھاؤ آتے رہے ہیں۔ 1981ء میں ناروے کی مزدور تحریک میں اسرائیل کے حامیوں کی تنظیم بنی، جس کا مقصد دونوں ملکوں کے درمیان غیر رسمی تعلقات کو فروغ دینا تھا، جب کہ کچھ نارویجن سیاست دان جیسے سیو جینسین نے اسرائیل کی کھل کر حمایت کی۔ فوجی تعلقات کی بات کی جائے تو کچھ نارویجن شہری اسرائیلی دفاعی افواج میں خدمات انجام دیتے رہے ہیں، لیکن 2010ء میں ناروے نے اسرائیلی آبدوزوں کے تجربے پر اپنے پانیوں میں پابندی لگا دی۔ 2024ء میں ناروے نے فلسطین کو ریاست کے طور پر تسلیم کر کے ایک اہم اور علامتی اقدام کیا، جس کے تحت وہ اسرائیل کی غزہ میں کارروائیوں کی شدید مخالفت پر اتر آیا، اسرائیلی وزیر اعظم کے خلاف بین الاقوامی عدالت میں مقدمات کی حمایت کی اور اسرائیل کو اسلحہ فروخت کرنے پر پابندی لگا دی۔ ناروے کا موقف ہے کہ صرف دو ریاستی حل ہی مسئلہ فلسطین کا پائیدار حل ہے اور اس نے انسانی حقوق کے تحفظ، UNRWA کی حمایت اور مقبوضہ علاقوں میں بستیوں کی توسیع کی مخالفت جیسے اقدامات کو اپنی خارجہ پالیسی کا حصہ بنایا ہے۔ ان پالیسیوں کے نتیجے میں اسرائیل نے ناروے کے آٹھ سفارت کاروں کی سفارتی حیثیت ختم کر دی اور نارویجن موقف کو اسرائیل مخالف قرار دیا، لیکن ناروے نے اپنے انسانی و اخلاقی مؤقف پر ڈٹے رہنے کا اعلان کیا، یوں حالیہ برسوں میں ناروے فلسطین کے لیے نرم گوشہ اور اسرائیل کے لیے سخت موقف اختیار کر چکا ہے۔

## مزید دیکھیے
* اسرائیل کی بین الاقوامی تسلیم شدگی

## حوالہ جات


زمرہ:ناروے کے دوطرفہ تعلقات
زمرہ:اسرائیل کے دوطرفہ تعلقات
زمرہ:ویکی ڈیٹا سے مختلف مختصر وضاحت